32002R1252
L 183/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1252/2002 НА КОМИСИЯТА
от 11 юли 2002 година
за временно разрешаване на нова добавка към храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 година относно добавките при храненето на животни (1), последно изменена с Регламент (ЕО) № 2205/2001 на Комисията (2), и по-специално членове 3 и 9д от нея,
като има пред вид, че:
(1)
Директива 70/524/ЕИО постановява, че нови добавки, както и нова употреба на добавките, могат да бъдат разрешени след преглед на молбата, изготвена в съответствие с член 4 от посочената директива.
(2)
Член 9д, параграф 1 от директивата постановява, че може да бъде дадено временно разрешение за нова добавка, както и нова употреба на добавката, ако са изпълнени условията на член 3а, букви б) до д) и ако е разумно да се приеме, от гледна точка на наличните резултати, че при употреба в храненето на животните се наблюдават някои от ефектите, посочени в член 2, буква а). Такова временно разрешение може да се издаде за период до 4 години в случай на добавки, посочени в част II от приложение В към същата директива.
(3)
Оценката на представеното досие показва, че изготвянето на консерванта, описано в приложението към настоящия регламент, отговаря на всички условия, поставени от член 3а от Директива 70/524/ЕИО и съответно може да бъде одобрено временно за 4-годишен период.
(4)
Оценката на досието показва, че могат да се наложат определени процедури за предпазване на работещите срещу въздействието на консервантите. Тези предпазни мерки следва да бъдат осигурени чрез прилагането на Директива 89/391/ЕИО на Съвета от 12 юни 1989 г. относно въвеждане на мерки за подобряване на безопасността и здравето на работниците на работното място (3).
(5)
Научният комитет по храненето на животните предостави положително становище за безопасността на консервантите при условията, описани в горепосоченото приложение.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, принадлежащ към групата „Консерванти“, посочено в приложението към настоящия регламент, се разрешава за употреба като добавка при храненето на животни при спазване на условията, определени в приложението.
Член 2
Настоящият регламент влиза в сила на деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 2002 година.